Wokrjes Sewjerna Sakska

Wokrjes Sewjerna Sakska (němsce Landkreis Nordsachsen) je krajny wokrjes na sewjerozapadźe Sakskeje. Wobsteji w dźensnišej formje wot 1. januara 2008 a ma nimale 200.000 wobydlerjow na přestrjeni wot 2020 kwadratnych kilometrow. Sydło krajnoradneho zarjada je Hród Hartenfels w Torhowje. Wokrjes mjezuje na sewjeru ze saksko-anhaltskim wokrjesom Wittenberg, na wuchodźe z braniborskim wokrjesom Łobjo-Halštrow, na juhowuchodźe z Mišnjanskim a Srjedźosakskim wokrjesom, na juhu z Lipskom a Lipšćanskim wokrjesom, na zapadźe ze Solawskim wokrjesom a na sewjerozapadźe z wokrjesom Anhaltsko-Bitterfeld. W srjedźnym dźělu nadeńdźe so z Dübenskej holi hoberska lěsna kónčina. Wulke wokrjesne města su Delič, Eilenburg, Skudźicy (Schkeuditz), Torhow a Woseč (Oschatz). Najwjetšej rěce na wokrjesnym teritoriju stej Łobjo a Modłej. Najwyša hora je Collmberg (Chołm; 312 m) zapadnje Woseča. Města a gmejny Wotkaz